El Visa pour l’Image és sempre una finestra gràfica oberta al món. Un festival que cada vegada més s’ha convertit en un punt de referència per al fotoperiodisme a Europa. I més en l’any del seu 30è aniversari (ja li toca també a Perpinyà ser un punt vital dins la grandeur de la France). Sempre commou la ment, remou l’estómac i és un aparador de les injustícies del món, especialment, en els països més desafavorits. I sembla que després d’anys de Visa, els drames del nostre planeta mai s’acabaran. Per això, malgrat el gran mèrit dels fotògrafs seleccionats, la sensació final és d’impotència.